Tre biler stødte ind i hinanden tidlig eftermiddag søndag nær Limfjordstunnelen, men ingen personer er kommet til skade.

Tre biler har angiveligt kørt lidt for tæt på hinanden, hvilket endte i et harmonikasammenstød lige ved udgangen til Limfjordstunnelen. Det fortæller vagtchef fra Nordjyllands Politi Henrik Bech. Ulykken fandt sted lidt før 12 i sydgående retning, men politiet meddeler, at der er blevet ryddet op, og at man igen kan køre frit på motorvejen. Ingen personer er kommet noget til. Vagtchefen kender ikke noget til hverken køn eller alder på de involverede.